Compania energetică de stat Hidroelectrica, devenit un furnizor foarte important pe piața de energie electrică în acest an, cu cele mai mici prețuri, a anunțat că va majora ușor prețul la energie electrică pentru consumatorii casnici care devin clienți la data de 1 aprilie 2023, până la 30 iunie.
Astfel, Hidroelectrica le propune clienților care vor să se mute la companie un preț de furnizare a energiei electrice active, cu taxe, de 0,28404 lei/kWh, ușor crescut de la de 0,28253 lei/kWh oferta de la începutul acestui an, potrivit Economedia.
Prețul total al energiei facturate variază între 0,74452 lei/kWh, pentru clienții din Banat, și 0,86766 lei/kWh, pentru clienții din Oltenia. Oferta este destinată clienților casnici și este valabilă pentru contractele încheiate în perioada 01.04.2023 – 30.06.2023.
Prețul din contract este ferm și fix un an de zile, indiferent de consum.
Detalii despre întreaga ofertă AICI.